Huélamo

Huélamo ye un municipio castellanomanchego, situau en la provincia de Cuenca. La suya población ye de 106 habitants (2015), en una superficie de 79 km² y una densidat de población de 1,34 hab/km².

 Historia 
En lo periodo andalusí Walmu yera un punto estratechico con un castiello que dominoron temporalment los berbers Banu Zannun.

Enta l'anyo 1172 lo rei Lop cedió Huélamo a lo caballero nabarro Fortín de Tena en pagas por los suyos servicios en la suya guardia personal. Enta l'anyo 1175 Fortín de Tena lo vendió a don Pero Ruíz d'Azagra. Dimpués pasó a depender de lo Reino de Castiella.

 Toponimia 
Ye un toponimo d'orichen mozarabe, que se remonta talment a lo latín Ulmus, ("urmo"), con diftongación romance transmesa por l'arabe.

Como consecuencia de la influencia navarra anterior a la conquiesta castellana, bi ha bel microtoponimo en nabarro-aragonés como Bisaltos y Los Poyales. Curioso ye lo toponimo de component aragonés Puntal de los Hayales, remontable millor a "Fayal" que no pas a Hayedo, y que puet estar una evidencia de los fayals relictos que bi heba en la provincia de Cuenca y que encara un naturalista anglés trobó en lo sieglo XVII.

Categoría:Localidaz d'a provincia de Cuenca